Ջուլիա Լուի-Դրեյֆուս

**Ջուլիա Սքարլեթ Էլիզաբեթ Լուի-Դրեյֆուս** (, ), ամերիկացի դերասանուհի, կատակերգու և պրոդյուսեր, որը լայնորեն հայտնի է կատակերգական հեռուստասերիալներում առանցքային դերերով, ինչպիսիք են` «Սայնֆելդ», «Հին Քրիստինի նոր արկածները» և «Փոխնախագահ»։

Դրեյֆուսը հայտնի է դարձել 1980-ական թվականների սկզբին «Շաբաթ երեկոյան ուղիղ եթերում» շոուին մասնակցելուց հետո։ 1989 թվականին Լուի-Դրեյֆուսը կատարել է Էլեյն Բենեսի դերը «Սայնֆելդ» սերիալում։ Ինը եթերաշրջանների ընթացքում այդ դերերի շնորհիվ նա վաստակեց «Էմմի», «Ոսկե գլոբուս» և ԱՄՆ-ի էկրանային դերասանների Գիլդիայի մրցանակ: 2002 թվականին դերասանուհին և նրա ամուսինը թողարկեցին «Դիտեք Էլլիին» սերիալը, որը ունեցավ երկու եթերաշրջան։ «Զսպեք ձեր ոգևորությունը» և «Դանդաղեցված զարգացում» շոուներում հանդես գալուց հետո Լուի-Դրեյֆուսը շահեց իր երկրորդ Էմմի մրցանակը Քրիստինա Քեմփբելի դերի համար «Հին Քրիստինի նոր արկածները» սերիալում, որը ունեցավ հինգ եթերաշրջան: 2010 թվականին դերասանուհին անվանական աստղի է արժանացել Հոլիվուդի Փառքի ծառուղում` հեռուստատեսային հեռարձակման զարգացման գործում ունեցած ավանդի համար։ 2012-2019 թվականներին նա գլխավոր դեր է խաղացել «Փոխնախագահ» սերիալում, որի համար արժանացել է ինը «Էմմի» մրցանակի (վեց մրցանակ` որպես դերասանուհի և երեք մրցանակ` որպես պրոդյուսեր)։

## Վաղ տարիներ
Լուի-Դրեյֆուսը ծնվել է Նյու Յորքում ուսուցիչ և գրող, փաստաբան և գործարար Ժերար Լուի-Դրեյֆուսի (հայտնի է որպես Ուիլյամ Լուի-Դրեյֆուս) Ջուդիթի ընտանիքու։ Նրա հայրական պապը Պիեռ Լուի-Դրեյֆյուսն էր` էլզասցի հրեա, ով Երկրորդ համաշխարհային պատերազմի ժամանակ կռվել է ֆրանսիական դիմադրությունում, Louis Dreyfus Group-ի հիմնադիր Լեոպոլդ Լուի-Դրեյֆուսի որդին։ Նրա ծնողներն ամուսնալուծվել են նրա ծնվելուց մեկ տարի անց։ Վաշինգտոն տեղափոխվելուց հետո, երբ Ջուլիան ութ տարեկան էր, նրա մայրն ամուսնացել է Ջորջ Վաշինգտոնի անվան բժշկական համալսարանի դեկան Լ. Թոմփսոն Բոուլզի հետ։

Լուի-Դրեյֆուսն ունի երկու հայրակից քույրեր` Էմման (16.06.1974-13.08.2018) և Ֆիբին: Նրա հորեղբայրը եղել է «Լուի-Դրեյֆուս գրուպ» խոշոր առևտրային ընկերության սեփականատերը, միլիարդատեր Ռոբերտ Լուի-Դրեյֆուսը (1946-2009 թվականներ)՝ Adidas-ի նախկին գլխավոր տնօրենը և Օլիմպիկ ֆուտբոլային ակումբի սեփականատերը։

Նրա փոքր մայրակից քույրը` Լորեն Բոուլզը, հայտնվել է «Սայնֆելդ» և «Հին Քրիստինի նոր արկածները» սերիալի էպիզոդներում, ինչպես նաև «Ուրվականների աշխարհը» ֆիլմում։

Լուի-Դրեյֆուսն իր մանկությունն անցկացրել է մի քանի նահանգներում և երկրներում, քանի որ խորթ հայրը աշխատել է Health Opportunities for People Everywhere նախագծի վրա՝ ներառյալ Շրի Լանկան, Կոլումբիան և Թունիսը։ 1979 թվականին Մերիլենդ նահանգի Բեթեսդայում նա ավարտել է Հոլթոն Արմս դպրոցը, և հաճախել է հյուսիսարևմտյան համալսարան Իլինոյս նահանգի Էվանսթոնում, որտեղ սովորել է թատրոն և եղել է «Դելտա Գամմա» կանանց ակումբի անդամ։ Երեք տարի սովորելուց հետո նա հեռացել է, որպեսզի սկսի նկարահանվել «Շաբաթ երեկոյան ուղիղ եթերում» շոուում. ավելի ուշ` 2007 թվականին, ստացել է հյուսիսարևմտյան համալսարանի արվեստի դոկտորի կոչում։

## Կարիերա
[ձախից|մինի|291x291փքս|Լուի-Դրեյֆուսը մրցաբաշխությանը [«Օսկար» կինոմրցանակ|«Օսկար» 1994 թվականին]]
1982-1985 թվականներին Լուի-Դրեյֆուսը եղել է «Շաբաթ երեկոյան ուղիղ եթերում» շոուի դերասանական կազմում, ով դերասանուհի Էբի Էլիոթի հետ միասին եղել է նրա ամենաերիտասարդ դերասանուհին։ Շոուի ժամանակ նա հանդիպել է սցենարիստ Լարի Դեյվիդին, ով «Սայնֆելդի» համապրոդյուսերն էր։ Լուի-Դրեյֆուսը մի քանի տարի հայտնվել է փոքր սիթքոմներում և ֆիլմերում, և լայնորեն հայտնի դեր է խաղում Էլեյն Բենեսը «Սայնֆելդ» սերիալում, որում 1990-1998 թվականներին նա խաղացել է 9 եթերաշրջան, բացառությամբ երեք դրվագների։

«Սայնֆելդ»-ից հետո Լուի-Դրեյֆուսը սկսեց նկարահանվել «Նայեք Էլլիին» կատակերգությունում, որը չեղարկվեց երկու եթերաշրջանների ցուցադրությունից հետո։ Դրանից հետո Ջուլիան սկսեց դիտվել որպես «Անիծված Սայնֆելդի կողմից», տերմին, որը կիրառվում է այն դերասանների նկատմամբ, ովքեր հայտնի սերիալում կամ ֆիլմում հայտնվելուց հետո խնդիրներ ունեն այլ դերեր գտնելու հետ:

2010 թվականին «Հին Քրիստինի նոր արկածները» սերիալը բարձր վարկանիշ է ստացել։ Լուի-Դրեյֆուսը շահեց «Էմմի» մրցանակը` Սայնֆելդի համար այս մրցանակը ստանալուց տասը տարի անց։ Հղվելով անծեքին՝ նա ասել է․ «Ես չեմ հավատում անեծքներին, բայց սա անեծք է, բալիկս»։

Նա ուներ երկրորդ պլանի դեր` կեղծ դատախազ և Մայք Բլաթի սիրուհի` Մեգգի Լիզերը, «Հետաձգված զարգացում» սերիալում։ Նա նաև հայտնվեց Սիմփսոններում հնչյունավորելով Գլորիային երեք դրվագներում:

2006 թվականի մայիսի 13-ին նա վերադարձավ որպես հաղորդավարուհի «Շաբաթ երեկոյան ուղիղ եթերում»` դառնալով երեկոյի առաջին կին հաղորդավարուհին։ Լուի-Դրեյֆուսը հայտնվել է «Սայնֆելդի» նախկին գործընկերներ Ջեյսոն Ալեքսանդրի և Ջերի Սայնֆելդի հետ բաց մենախոսության մեջ, որը կրկնօրինակում է «Սայնֆելդի անեծքը»։  Նա ծիծաղեց անեծքի վրա 2006 թվականին «Էմմի» մրցանակաբաշխության ժամանակ: Այս շոուում հայտնվել է նաև «Սայնֆելդի» ստեղծողներից մեկը` Լարի Դեյվիդը։  Դերասանուհուն հրավիրել են «Տգեղ Բեթթին» (դերը ստացել է Ամերիկա Ֆերերան) և «Այսքան տարբեր Տարան» (դերը ստացել Է Թոնի Քոլլեթը) սերիալներին։
մինի|247x247փքս|Լուի-Դրեյֆուսը 2007 թվականին
2010 թվականի մայիսի 2-ին Լուի-Դրեյֆուսը աստղ ստացավ Հոլիվուդի Փառքի ծառուղում (աստղ № 2407): Ի սկզբանե սխալ կար անվան մեջ. անունը բացակայում էր «o» տառը և գծիկ ազգանունների միջև, *Julia Luis Dreyfus*: Մինչև մայիսի 4-ը աստղի սխալներն ուղղվեցին։

2009 թվականի աշնանը նա հայտնվեց «Սայնֆելդի» այլ դերասանական կազմի հետ Լարի Դեյվիդի «Զսպիր քո էնտուզիազմը» սիթքոմի յոթերորդ եթերաշրջանի երրորդ, վեցերորդ, իններորդ և տասներորդ դրվագներում։

2010 թվականի գարնանը Ջուլիա Լուիս-Դրեյֆուսը հայտնվեց «Վեբ թերապիա» սերիալում, որտեղ գլխավոր դերը կատարում էր Լիզա Կուդրոուի հետ։ Նրա կերպարը թերապևտ Ֆիոնայի (Կուդրոու) քույրն է, որը հայտնվում է երրորդ եթերաշրջանից։

2010 թվականի աշնանը Դրեյֆուսը հայտնվեց որպես հրավիրյալ դերասան «30 Rock» կատակերգության կենդանի դրվագում, արժանացավ երեք Էմմի մրցանակի, որում Թինա Ֆեյը նկարահանվեց ֆլեշբեքում։ Այնտեղ ասվում էր, որ Դրեյֆուսն ու Ֆեյն ունեն նույն կատակերգական ոճը։ Դրեյֆուսը «Շաբաթ երեկոյան ուղիղ եթերում» շրջանավարտների թվում էր, այդ թվում էին` աստղեր Ռեյչել Դրետչը, Բիլ Հեյդերը, Թրեյսի Մորգանը և Ալեք Բոլդուինը:

2010 թվականի նոյեմբերի 1-ին Լուի-Դրեյֆուսը գլխավոր դերում հայտնվեց  NBC հեռուստաալիքի «Կանայք շաբաթ երեկոյան ուղիղ եթերում» հատուկ հաղորդաշարում։

2011-ի սկզբին Ջուլիա Լուի-Դրեյֆուսը սկսեց բանակցություններ վարել «Փոխնախագահ» նոր երգիծական կատակերգությանը մասնակցելու համար։ Կատակերգությունը գրվել է Արմանդո Յանուչիի կողմից, որը պատմում է մի կին սենատորի մասին, ով դառնում է փոխնախագահ, և որ աշխատանքն այնքան էլ այնպիսին չէ, ինչպիսին նա սպասում էր։ Սերիալի պրեմիերան կայացել է 2012 թվականի գարնանը, և դերասանուհին իր դերի համար հինգ անգամ ստացել է «Էմմի» մրցանակ։

## Անձնական կյանք
1986 թվականի հունիսի 25-ից Լուի-Դրեյֆուսն ամուսնացած է դերասան և կատակերգու Բրեդ Հոլի հետ, ում հետ նա ծանոթացել է հյուսիսարևմտյան համալսարանում սովորելու ժամանակ։ Ամուսիններն ունեն երկու որդի` Հենրի Հոլը (ծնվ. 1992 թվականի հուլիսի 1-ին) և Չարլի Հոլը (ծնվ. 1997 թվականի մայիսի 30-ին)։

### Առողջական խնդիրներ
Երբ Լուի-Դրեյֆուսը մոտ 28 տարեկան էր, նա առաջին անգամ հղիացավ, բայց հետագայում վիժեց և վարակ ստացավ, որի պատճառով նա հայտնվեց հիվանդանոցում և գամվեց անկողնուն:

2017 թվականի սեպտեմբերի 28-ին Լուի-Դրեյֆուսը հայտարարել է, որ սեպտեմբերի 18-ին` «Փոխնախագահ» սերիալում դերի համար «Էմմի» մրցանակի արժանանալուց մեկ օր անց, նրա մոտ ախտորոշվել է կրծքագեղձի քաղցկեղ։ 2017 թվականի նոյեմբերի 9-ի դրությամբ նա անցել է քիմիաթերապիայի երրորդ կուրսը։ 2018 թվականի հոկտեմբերի 18-ին նա հայտարարեց, որ ապաքինվել է և վերադարձել է աշխատանքի։

## Քաղաքականություն
2000 թվականին ԱՄՆ նախագահական ընտրություններում Լուի-Դրեյֆուսը պաշտպանել է Ալբերտ Գոռի թեկնածությունը։ 2008 և 2012 թվականներին նա աջակցել Է Բարաք Օբամային։ 2016 թվականի ԱՄՆ ընտրություններում նա պաշտպանել Է Հիլարի Քլինթոնի թեկնածությունը։

## Ֆիլմագրություն

### Երաժշտություն
* «Nightshift» *Unexpected Dreams ալբոմում - Songs From the Stars* (2006)
* "Wale - «The Vacation from Ourselves [Shout-Out]» ալբոմում և *The Mixtape About Nothing* (2008)

## Մրցանակներ և անվանակարգեր
* 2021 թվականի ԱՄՆ արվեստի ազգային մեդալ (2023)։

## Ծանոթագրություններ

 
Կատեգորիա:20-րդ դարի դերասանուհիներ
Կատեգորիա:21-րդ դարի դերասանուհիներ
Կատեգորիա:Ամերիկացի կատակերգուներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Թատրոնի ամերիկացի դերասանուհիներ